title: Cartagena de Indias
text: Cartagena remi konaka decemda tiyir xocko ke ralentara wal dalafi europafi roti lastujesi va « Warzafa Tamava ». Rojusa truminda gan espanik bak 1586 zo kolnayad aze zo tuzegodayad ise kal noelaf lum bak XVIII-eafa decemda zo divatceyed, impavantason va tuwavafa rojuxa tiskana gan jontik numay isu remasti ke ceda. Taneaf trumindaf bolk va widavafe anambe is San Matias trumindakiraf molt rune Bocagrande remasti is San Felipe del Boquerón rasek kodoplekuyur. Koti tuwavafi remasti gu folk adre zo kostujeyed : San Luís is San José is San Fernando is San Rafael is Santa Bárbara koe Bocachica ( getaltefi remasti ); Santa Cruz, San Juan de Manzanillo is San Sebastián de Pastelillo aname koefa ceda ; is eroyaf San Felipe de Barajas folk moe arestafa bria tice roneon widava is rojus va vansara va Cabrero woday. Baroya revava ke izvaxo gan trumindaf rebaveem zo rojud : Centro revava lize wevala ke Cartagena is San Pedro Claver xidaxe is Inquisición berma is Bowerexe is jontika listafa kodia ke lokulafa yasa tigid ; San Diego lize dolekik is yambudik ke mialukaf runt irubayad ; is Getsemaní deorafa revava lize wawaf kobasik is levetirik webepes va skapafa tegira ke widava darekeon irubayad.